
১৪ সেপ্টেম্বর ২০১৪
ব্র্যাক বিশ্ববিদ্যালয়ে নবীনবরণ অনুষ্ঠিত 
সম্প্রতি ব্র্যাক বিশ্ববিদ্যালয়ের মহাখালী ক্যা¤পাসে নবীনবরণ (ফল সেমিস্টার, ২০১৪) অনুষ্ঠিত হয়। অনুষ্ঠানের প্রধান অতিথি ছিলেন উপাচার্য প্রফেসর সৈয়দ সাদ আন্দালিব। তরুণ শিক্ষার্থীদের উদ্দেশে বক্তৃতা দেন উপ-উপাচার্য প্রফেসর ফুয়াদ হাসান মল্লিক; ডিন, স্টুডেন্ট অ্যাফেয়ার্স এবং টিচিং অ্যান্ড লার্নিং সেন্টার, প্রফেসর রিয়াজ পার্থ খান; ইংরেজী ও মানবিক অনুষদের প্রধান, প্রফেসর ফিরদৌস আজিম এবং ব্র্যাক ইনস্টিটিউট অব ল্যাঙ্গুয়েজের পরিচালক, লেডি সৈয়দা সারওয়াত আবেদ। অনুষ্ঠানে ব্র্যাক বিশ্ববিদ্যালয়ের ট্রেজারার সুখেন্দ্র কুমার সরকার, রেজিস্ট্রার মুহাম্মদ সহুল আফজালসহ সকল শিক্ষক-কর্মকর্তা এবং বর্তমান ছাত্রছাত্রী, নবীন শিক্ষার্থী এবং তাদের অভিভাবকদের উষ্ণ অভ্যর্থনা জানান। প্রফেসর আন্দালিব, সম্মিলিত সহযোগিতা এবং নিয়মিত পড়াশোনার ওপর জোর দেন এবং শিক্ষা ক্ষেত্রে ব্র্যাক বিশ্ববিদ্যালয়ের সর্বাঙ্গীণ উন্নয়নভিত্তিক আদর্শের ওপর আলোকপাত করেন। পাশাপাশি সংশ্লিষ্ট বক্তারা ছাত্র-ছাত্রী ও অভিভাবকদের সঙ্গে মতবিনিময় করেন যার বিষয়বস্তু ছিল ব্র্যাক বিশ্ববিদ্যালয়ের নিয়ম-নীতি, ক্যা¤পাস জীবন, সংস্কৃতি ও কৃষ্টির অনুশীলন, শিক্ষা ও সামাজিক দায়বদ্ধতা ইত্যাদি। এছাড়াও ভিডিও উপস্থাপনার মাধ্যমে ব্র্যাক বিশ্ববিদ্যালয়ের সাভার ক্যাম্পাসের আবাসিক সেমিস্টার, লাইব্রেরী ও এলামনাই সাফল্য তুলে ধরা হয়। 

